Villa Park

Villa Park je nogometni stadion u Birminghamu. Na njemu domaće utakmice igra Aston Villa od 1897. godine. Prije Villa Parka, klub je igrao na Aston Parku (1874. - 1876.) i Wellington Roadu (1876. - 1897.). Stadion je otvoren 1897. godine a dizajnirao ga je slavni škotski arhitekt Archibald Leitch koji je zaslužan za neke od najvećih nogometnih stadiona u Britaniji i svijetu. Tako je Leitch zaslužan za: Do 1914. godine oko terena se nalazila biciklistička staza pa su se redovno održavala biciklistička i atletska takmičenja. Ovo je bilo i mjesto održavanja boksačkih i ragbijaških mečeva kao i koncerata. Historija Na Villa Parku je odigrano 16 utakmica engleske reprezentacije (prva 1899. a posljednja 2005. godine). Time je Villa Park postao prvi engleski nogometni stadion na kojem su održane utakmice Gordi Albiona u tri različita stoljeća. Također, engleski nogometni savez je 55 puta odabirao Villu Park kao neutralni teren za održavanje polufinalnih utakmica FA Cupa. Isto tako, Villa Park je bio jedan od stadiona domaćina tokom Svjetskog nogometnog prvenstva 1966. i EURA 1996. te mjesto održavanja posljednjeg finala Kupa pobjednika kupova 1999. godine između rimskog Lazija i španske RCD Mallorce. Stadion je prošao razne faze obnove i razvoja. To je rezultiralo današnjom konfiguracijom tribina Holte End, Trinity Road Stand, North Stand i Doug Ellis Stand. Nakon tragedije na Hillsboroughu i izvještaja o nesreći poznatog kao Taylor Report, postalo je obavezno da sva mjesta na britanskim stadionima budu sjedeća. Tako birminghamski stadion danas ima 42.682 mjesta. Najveća posjećenost stadionu ostvarena je 2. marta 1946. na utakmici šestog kola FA Cupa protiv Derby Countyja. Tada je na utakmici prisustvovalo 76.588 gledalaca. Na prijašnjem terenu Wellington Roadu klub je imao probleme s lošim pristupom stadionu, malim kapacitetom te velikom cijenom iznajmljivanja. Tako je 1894. godine vodstvo kluba započelo pregovore s vlasnicima Aston Lower Groundsa koji se tada nalazio unutar viktorijanskog zabavnog parka te se sastojao od nogometnog i kriketaškog terena te atletske staze i male tribine. Izvorno, taj prostor je bio povrtnjak sira Thomasa Holtea (vlasnika Aston Halla) koji je kasnije postao viktorijanski zabavni park s akvarijem i velikom dvoranom. Današnji teren nalazi se na mjestu Dovehouse Poola, ukrasnog ribnjaka koji je isušen 1889. godine. Tadašnji vlasnici Aston Lower Groundsa na tom su mjestu izgradili biciklističku stazu i sportski stadion koji je otvoren 10. juna 1889. za kombinirano biciklističko i atletsko takmičenje. Predstavnici kluba su postigli dogovor s tadašnjim vlasnikom Lower Groundsa, Edgarom Flowerom o zakupu prostora na 21 godinu s cijenom od 300 funti godišnje te opcijom da se teren može kupiti u bilo kojem trenutku trajanja ugovora. Prije nego što se Aston Villa ondje preselila, tamo je izgrađena nova tribina te su uz nju otvorene tribine na preostale tri strane tako da je stadion mogao primiti oko 40.000 gledalaca. Iako nije bio u potpunosti dovršen, novi stadion je otvoren 17. aprila 1897. prijateljskom utakmicom između domaćina Aston Ville i Blackburn Roversa. Tokom 1899. godine, prosječna posjećenost stadionu bila je oko 21.000 gledalaca što je omogućilo klubu da uloži u poboljšanje stadiona kroz dvije faze. Prva faza je uključivala postavljanje krova na tribinu Trinity Road Stand kao i obnovu tribina oko staze da bi se ispravio arhitektonski propust koji je većem broju gledalaca prouzrokovao loš pogled na teren. Samo zemljište na kojem se nalazio teren, Aston Villa je kupila 1911. godine za 8.250 funti kao i uredske zgrade i parkirni prostor za 1.500 funti. Tokom juna 1914. započela je druga faza poboljšanja stadiona čime bi Villa Park bio moderan kao drugi stadioni diljem zemlje, primjerice Goodison Park. Upravo tada je kod Evertona završena tribina na dvije razine. Na Villa Parku se tokom druge faze krenulo s uklanjanjem biciklističke staze te je dovršeno profiliranje svih tribina kako bi se približile terenu. Tadašnji ambiciozni klupski direktor Frederick Rinder je angažirao poznatog arhitekta Archibalda Leitcha da dizajnira novi Villa Park koji bi imao kapacitet za oko 100.000 gledalaca. Sam proces projektiranja i napore oko izgradnje, ozbiljno je poremetilo izbijanje prvog svjetskog rata. Svjetsko prvenstvo 1966. Evropsko prvenstvo 1996. Koncerti 1975. Barry White 1983. Duran Duran 1988. Bruce Springsteen Reference Vanjski linkovi Villa Park na zvaničnoj stranici kluba